Petra Vlhová

Petra Vlhová (sündinud 13. juunil 1995 Liptovský Mikulášis) on Slovakkia mäesuusataja, kelle põhialad on slaalom ja suurslaalom. Olümpiavõitja slaalomis (2022) ja maailmameister suurslaalomis (2019).

2012. aasta noorte taliolümpiamängudel Innsbruckis võitis ta slaalomis kuldmedali. Samal aastal toimunud juunioride maailmameistrivõistlustel sai ta samal alal pronksmedali. Maailma karikasarjas tegi ta debüüdi 17. detsembril 2012.

Tema esimesed maailmameistrivõistlused olid 2013. aastal Schladmingis, kus ta võistles vaid slaalomis, kuid katkestas. Järgmisel aastal sai ta Sotši taliolümpiamängudel slaalomis 19. ja suurslaalomis 24. koha. Samal aastal tuli ta kodumaal Jasnás toimunud juunioride maailmameistrivõistlustel maailmameistriks slaalomis.

2015. aasta maailmameistrivõistlustel Beaver Creekis jäi tema parimaks kohaks 30. koht suurslaalomis. Sama aasta 13. detsembril saavutas ta maailma karikasarjas oma esimese poodiumikoha ja kohe kõige kõrgema: ta võitis Åre etapil slaalomivõistluse.

2017. aasta maailmameistrivõistlustel Sankt Moritzis tuli ta slaalomis neljandaks, medalist jäi lahutama 14 sajandikku. Võistkonnavõistluses võitis ta hõbemedali.

2018. aasta taliolümpiamängudel Pyeongchangis tegi ta kaasa kõigil kuuel kavas olnud alal. Alpi kahevõistluses sai ta viienda koha, nii slaalomis kui ka slaalomis oli ta 13., ülisuurslaalomis 32., kiirlaskumises katkestas ning võistkonnavõistluses sai üheksanda koha.

2019. aasta maailmameistrivõistlustel Åres tuli ta suurslaalomis maailmameistriks ning võitis Alpi kahevõistluses hõbemedali ja slaalomis pronksmedali.

2021. aasta maailmameistrivõistlustel Cortina d'Ampezzo võitis ta nii Alpi kahevõistluses kui ka slaalomis hõbemedali.

2022. aasta taliolümpiamängudel Pekingis tuli ta slaalomis olümpiavõitjaks, kui edestas austerlannat Katharina Liensbergeri kaheksa sajandikuga. Vlhová üks suurimaid konkurente Mikaela Shiffrin katkestas esimeses voorus. Suurslaalomis, mis toimus kaks päeva enne slaalomi võistlust, sai Vlhová alles 16. koha.

Vlhová on valitud Slovakkia aasta sportlaseks 2019, 2020 ja 2021.

 Saavutused 
27px Olümpiamängudel 
 2022  Pekingis
  olümpiavõitja slaalomis

 Maailmameistrivõistlustel 
 2017  Sankt Moritzis
 hõbemedal võistkonnavõistluses
 2019  Åres
  maailmameister suurslaalomis
  hõbemedal Alpi kahevõistluses
  pronksmedal slaalomis
 2021  Cortina d'Ampezzos
  hõbemedal suurslaalomis
  hõbemedal Alpi kahevõistluses

 Juunioride maailmameistrivõistlustel 
 2012  Roccarasos
  pronksmedal slaalomis
 2014  Jasnás
  maailmameister slaalomis

 Maailma karikasarjas 
 Maailma karikas 
 Üldkarikas
 1. koht: 2021
 2. koht: 2019, 2022
 3. koht: 2020, 2023
 Slaalomi karikas
 1. koht: 2020, 2022
 2. koht: 2019
 3. koht: 2021, 2023
 Suurslaalomi karikas
 2. koht: 2019, 2020

Petra Vlhová on võistelnud (seisuga 18. märts 2024) 215 maailma karikasarja etapil ja jõudnud esikolmikusse 73 korral, neist 31 etappi on ta võitnud.

 Maailma karikasarja etapivõidud 
Jrk-nrAastaKuupäevKohtRiikAla1.2015 13. detsember   Åre    slaalom2.2017 18. märts   Aspen    slaalom 3.2017 18. märts   Levi    slaalom4.2018 28. jaanuar   Lenzerheide    slaalom5.2018 28. detsember   Semmering    slaalom6.2019 1. jaanuar   Oslo    paralleelslaalom7.2019 8. jaanuar   Flachau    slaalom8.2019 1. veebruar   Maribor    suurslaalom9.2019 8. märts   Špindlerův Mlýn    suurslaalom. ...31.2024 7. jaanuar  Kranjska Gora    slaalom

 Välislingid 

 Ametlik koduleht
 Petra Vlhová FIS-i lehel
 Petra Vlhová ski-db.com lehel

Kategooria:Slovakkia sportlased
Kategooria:Mäesuusatajad
Kategooria:Sündinud 1995